केरल में कोरोना वायरस के 2791 नए केस मिले, 16 मरीजों की हुई मौत
केरल में शनिवार को कोविड-19 के 2,791 नए मामले आए और 16 मरीजों की मौत हुईं। अब राज्य में संक्रमण के मामले बढ़कर 10,75,576 हो गए और मृतकों की संख्या बढ़कर 4,287 हो गई।
तिरुवनतंपुरम: केरल में शनिवार को कोविड-19 के 2,791 नए मामले आए और 16 मरीजों की मौत हुईं। अब राज्य में संक्रमण के मामले बढ़कर 10,75,576 हो गए और मृतकों की संख्या बढ़कर 4,287 हो गई। स्वास्थ्य मंत्री के के शैलजा ने बताया कि इस दौरान 3,517 मरीज ठीक हुए, जिससे राज्य में अबतक 10,27,826 संक्रमणमुक्त हो चुके हैं। उन्होंने एक बयान में कहा कि शनिवार को 61,764 नमूनों का परीक्षण किया गया और राज्य में अब तक 1,18,40,927 नमूनों की जांच की गई है।स्वास्थ्य मंत्री के के शैलजा ने बताया कि राज्य में संक्रमण दर 4.52 फीसद है। उन्होंने बताया कि शनिवार को जो नये मरीज सामने आये उनमें 72 बाहर से राज्य में पहुंचे जबकि 2,535 अन्य संक्रमितों के संपर्क में आने से संक्रमित हुए तथा 169 लोगों के बारे में यह पतानहीं चल पाया कि वे कैसे बीमार पड़े। राज्य में फिलहाल 42,819 लोगों का कोविड-19 का इलाज चल रहा है।देशव्यापी टीकाकरण अभियान के तहत पांच मार्च को लगभग 15 लाख लोगों को कोविड-19 का टीका दिया गया, जो अब तक एक दिन में सबसे अधिक संख्या में लगाया गया टीका है। इसके साथ ही अब तक देश भर में 1.94 करोड़ से अधिक लोगों को कोरोना वायरस का टीका लगाया जा चुका है। आधिकारिक सूत्रों ने शनिवार को यह जानकारी दी। देशव्यापी कोविड-19 टीकाकरण अभियान 16 जनवरी से शुरू हुआ था जिसमें स्वास्थ्य कर्मियों को टीका लगाने की प्रक्रिया शुरू हुई। अग्रिम मोर्चे पर तैनात कर्मियों का टीकाकरण दो फरवरी से शुरू हुआ। टीके की दूसरी खुराक 13 फरवरी से देना प्रारंभ किया गया जिसमें उन लोगों को टीका दिया गया जिन्होंने पहली खुराक 28 दिन पहले ली थी।कोविड-19 टीकाकरण अभियान का अगला चरण एक मार्च से शुरू हुआ और इस दौरान 60 साल से अधिक उम्र वाले तथा पहले से किसी बीमारी से पीड़ित 45 साल की उम्र से अधिक के लोगों को टीका दिया गया। स्वास्थ्य मंत्रालय की ओर से बताया गया कि टीकाकरण अभियान के 49वें दिन (पांच मार्च) कुल 14,92,201 खुराक दी गई। मंत्रालय ने कहा कि इनमें से 11,99,848 लाभार्थियों (स्वास्थ्य कर्मी और अग्रिम मोर्चे पर तैनात कर्मी) को 18,333 सत्रों में टीके की पहली खुराक दी गई और 2,92,353 कर्मियों को टीके की दूसरी खुराक दी गई। इन लाभार्थियों (11,99,848) में 1,10,857 व्यक्ति 45 से 60 वर्ष की आयु के थे जो पहले से किसी बीमारी से पीड़ित थे। इसके साथ ही 60 वर्ष की आयु से अधिक के 7,61,355 लाभार्थी थे जिन्हें टीका दिया गया।शनिवार सुबह सात बजे तक प्राप्त रिपोर्ट के अनुसार, 3,57,478 सत्रों में टीके की 1,94,97,704 खुराक दी जा चुकी है। रिपोर्ट के अनुसार, इनमें से 69,15,661 स्वास्थ्य कर्मियों को पहली खुराक दी गई और 33,56,830 स्वास्थ्य कर्मियों को दूसरी खुराक दी गई। इसके साथ ही अग्रिम मोर्चे पर तैनात 63,55,989 कर्मियों को पहली खुराक दी गई और 1,44,191 कर्मियों को दूसरी खुराक दी गई।रिपोर्ट के अनुसार, पहले से किसी बीमारी से पीड़ित 45 साल से अधिक आयु के 3,46,758 लाभार्थियों और 60 वर्ष से अधिक आयु के 23,78,275 लाभार्थियों को टीके की पहली खुराक दी गई।